Document ID: 32006D0295

ODLOČBA KOMISIJE
z dne 18. aprila 2006
o spremembi Priloge I k Odločbi 2004/438/ES v zvezi s surovim mlekom in izdelki na osnovi surovega mleka iz Čila in posodobitvi vnosa za Nekdanjo jugoslovansko republiko Makedonijo v navedeni prilogi
(notificirano pod dokumentarno številko C(2006) 1546)
(Besedilo velja za EGP)
(2006/295/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti člena 8(1) in (4) Direktive,
ob upoštevanju Uredbe (ES) št. 854/2004 Evropskega parlamenta in Sveta z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (2), in zlasti člena 11(1) Uredbe,
ob upoštevanju naslednjega:
(1)
Odločba Komisije 2004/438/ES z dne 29. aprila 2004 o pogojih zdravstvenega varstva živali, javnozdravstvenih pogojih in veterinarskih spričevalih za uvoz toplotno obdelanega mleka, izdelkov na osnovi mleka in surovega mleka, namenjenega za prehrano ljudi, v Skupnost (3) določa v Prilogi I k navedeni odločbi seznam tretjih držav, iz katerih je državam članicam dovoljeno uvažati surovo mleko in izdelke na osnovi surovega mleka.
(2)
Po inšpekcijski misiji izvedencev Komisije v Čile so pristojne veterinarske službe Čila potrdile, da navedena tretja država zaradi tehničnih in sanitarnih razlogov ne sme biti vključena na seznam v 2004/438/ES za uvoz surovega mleka in izdelkov na osnovi surovega mleka v Skupnost.
(3)
Vnos Čila za surovo mleko in izdelke na osnovi surovega mleka v stolpcu A Priloge I k Odločbi 2004/438/ES je treba ustrezno spremeniti.
(4)
Poleg tega je primerno posodobiti opombo v navedeni prilogi za Nekdanjo jugoslovansko republiko Makedonijo.
(5)
Priloga I k Odločbi 2004/438/ES se ustrezno spremeni.
(6)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga I k Odločbi 2004/438/ES se nadomesti z besedilom iz Priloge k tej odločbi.
Člen 2
Ta odločba se uporablja od 21. aprila 2006.
Člen 3
Ta odločba je naslovljena na države članice.
V Bruslju, 18. aprila 2006

Labels: 0
3
17
18